《木笔花》
宋代·董嗣杲

始开已落谩芳菲，暗写东皇几夕晖。
傍树谁矜火焰异，对花自夕壮年非。
红脂含蒂长枝劲，紫粉粘蕤老叶肥。
名占辛夷播方册，诗豪惟许少陵挥。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。